
Denne instruksen gjelder avgang av registrert utstyr, og bygger på statens Normalinstruks
 for utrangering, kassasjon og avhending av materiell som tilhører staten. 
Avhending av fast eiendom, eller overdragelse av fast eiendom mellom statsinstitusjoner, reguleres i sin helhet av statens Avhendingsinstruks
.
1. Definisjon: Utstyr vil i fortsettelsen benyttes som begrep for alt utslitt eller utjenelig inventar, vitenskapelig utstyr, klinikk- og laboratorieutstyr, teknisk og kontorteknisk utstyr.
Utstyr som ikke er lønnsomt å reparere skal kasseres i henhold til Normalinstruksens kapittel III (spesielt § 5). Utrangert utstyr som ikke lenger tjener et bestemt behov kan kasseres eller avhendes (selges). For avhending, se pkt. 4.
2. Fullmakter: Kassasjon og avhending av utstyr avgjøres av den som har budsjett- disponeringsfullmakt ved den enkelte budsjettenhet. Gaver og antikviteter, jf. pkt. 8 og 9 skal godkjennes av universitetsdirektøren eller den han bemyndiger. 
3. Intern overdragelse: For utstyr som overdras internt, til andre budsjettenheter, gjelder ingen formelle prosedyrer. Utstyr kan da overdras med eller uten vederlag. Eventuelt vederlag bestemmes av budsjettenhetene selv, og overdragelsesverdien avregnes med å foreta ordinær ompostering i regnskapet. Anleggsregistret (utstyrsregistret) må alltid oppdateres med nytt ansvarlig brukersted.
4. Eksternt salg: Dersom utstyr tilbys for salg til eksterne kjøpere skal det skje i henhold til Normalinstruksen (kapt. IV.) Salgsinntektene tilfaller den budsjettenhet som har avhendet utstyret. 
Det er ikke tillatt med kontant oppgjør. For alle eksterne salg skal det fylles ut et ordregrunnlag
 som skal sendes til personal- og økonomiavdelinga (PØA) ved regnskapsseksjonen for fakturering.
Det skal føres salgsprotokoll
 som skal dokumentere salgsprosessen. Salgsprotokoll finnes på PØAs nettsider. Salgsprotokoll skal oppbevares/arkiveres i saken sammen med eventuelle tilbud.
5. Innbytte: 

Utstyr som motregnes mot kjøp av nytt utstyr inngår i innkjøpsprosessen. Innbytte godkjennes i tilknytning til innkjøpsbeslutningen av budsjettdisponenten. Innbyttepris skal være basert på et reelt anslag eller takst, og skal normalt konteres som salgsinntekt.
6. Kassasjonsprotokoll: Det skal føres kassasjonsprotokoll
 for alt registrert utstyr som besluttes kassert, solgt eller byttet inn mot nytt utstyr. Protokollen skal dokumentere beslutningen, og hvordan avgangen er gjennomført. Ved salg skal både salgsprotokoll og kassasjonsprotokoll fylles ut.
Kassasjonsprotokollen skal sendes til PØA ved regnskapsseksjonen, som oppdaterer utstyrets status i anleggsregistret. Protokollene oppbevares i regnskapsseksjonen.
7. Habilitet: Det er ikke anledning å overdra utstyr til ansatte uten vederlag. Ansatte kan kun kjøpe utstyr på lik linje med andre aktører, etter at salget først er offentlig annonsert. Budsjettdisponenter, innkjøpere eller andre som har deltatt i beslutnings- prosessen om kassasjon eller salg, har ikke anledning til å delta i budrunder om kjøp av det samme utstyret som beslutningen gjelder. 
8. Gaver: Utrangert utstyr som ikke er solgt eller overdratt internt, kan tilbys vederlagsfritt til andre universiteter og høgskoler, skoler, museer eller humanitære organisasjoner. Beslutning om gaver skal tas av universitetsdirektøren.
9. Antikviteter: Deler av vitenskapelige samlinger, gjenstander av antikvarisk verdi og kunst kan ikke avhendes uten universitetsdirektøren samtykke.

	

	

	

	


� Fastsatt ved kgl. res. av 17. mars 1978, jf. §10, 2. ledd, endret ved kgl. res. 18. desember 1987.


� Fastsatt ved kgl. res. av 19. desember 1997.


� Skjema er tilgjengelig på PØAs nettsider. Sendes til PØA sammen med kassasjonsprotokollen – se pkt. 6.


� Salgsprotokoll er tilgjengelig på PØAs nettsider.


� Kassasjonsprotokoll er tilgjengelig på PØAs nettsider





